CELEX: 52011PC0230
Language: sk
Date: 2011-04-26
Title: Návrh ROZHODNUTIE RADY A KOMISIE o pozícii Únie k rozhodnutiu Rady pre stabilizáciu a pridruženie EÚ – Čierna Hora, ktorým sa mení a dopĺňa jej rokovací poriadok

|

52011PC0230

Návrh ROZHODNUTIE RADY A KOMISIE o pozícii Únie k rozhodnutiu Rady pre stabilizáciu a pridruženie EÚ – Čierna Hora, ktorým sa mení a dopĺňa jej rokovací poriadok  /* KOM/2011/0230 v konečnom znení - NLE 2011/0095 */  

	[pic] | EURÓPSKA KOMISIA |Brusel, 26.4.2011KOM(2011) 230 v konečnom znení2011/0095 (NLE)NávrhROZHODNUTIE RADY A KOMISIEo pozícii Únie k rozhodnutiu Rady pre stabilizáciu a pridruženie EÚ – Čierna Hora, ktorým sa mení a dopĺňa jej rokovací poriadokDÔVODOVÁ SPRÁVA1.  V článku 124 Dohody o stabilizácii a pridružení medzi Európskymi spoločenstvami a ich členskými štátmi a Čiernou Horou, ktorá nadobudla platnosť 1. mája 2010, sa ustanovuje, že Rada pre stabilizáciu a pridruženie môže rozhodnúť o vytvorení ďalších osobitných výborov alebo orgánov, ktoré jej môžu pomáhať pri plnení jej povinností, pričom zloženie a povinnosti týchto výborov alebo orgánov a tiež spôsob ich fungovania stanoví vo svojom rokovacom poriadku.2.  Európsky hospodársky a sociálny výbor, Výbor regiónov Európskej únie a orgány Čiernej Hory vyjadrili záujem o vytvorenie dvoch zmiešaných poradných výborov, prostredníctvom ktorých budú viesť dialóg a spoluprácu medzi ich sociálnymi partnermi a ďalšími zástupcami občianskej spoločnosti a ich regionálnymi a miestnymi orgánmi. Na tento účel je potrebné zmeniť a doplniť rokovací poriadok Rady pre stabilizáciu a pridruženie.3.  Komisia preto navrhuje, aby Rada pre stabilizáciu a pridruženie vytvorila dva zmiešané poradné výbory:4.  Jeden zmiešaný poradný výbor bude zastupovať sociálnych partnerov a ďalšie organizácie občianskej spoločnosti s cieľom podporiť výrazný záujem vyjadrený v tejto súvislosti oboma stranami, ktoré bude za stranu Európskej únie zastupovať Európsky hospodársky a sociálny výbor a za stranu Čiernej Hory sociálni partneri a ďalšie organizácie občianskej spoločnosti Čiernej Hory.5.  Druhý zmiešaný poradný výbor bude zastupovať miestne a regionálne orgány oboch strán s cieľom podporiť výrazný záujem vyjadrený v tejto súvislosti oboma stranami, ktoré bude za stranu Európskej únie zastupovať Výbor regiónov Európskej únie a za stranu Čiernej Hory zvolení zástupcovia miestnych a regionálnych orgánov Čiernej Hory.6.  Účelom vytvorenia navrhovaných zmiešaných poradných výborov je zriadenie fór pre dialóg a spoluprácu medzi sociálnymi partnermi a ďalšími organizáciami občianskej spoločnosti ako aj miestnymi a regionálnymi orgánmi v Európskej únii a v Čiernej Hore, čo môže výrazne prispieť k rozvoju ich vzťahov a k integrácii Európy. Tento dialóg a spolupráca prispejú k prípravám na budúcu spoluprácu s Európskym hospodárskym a sociálnym výborom a Výborom regiónov Európskej únie, a tiež na členstvo Čiernej Hory v Európskej únii; uľahčia výmenu informácií o aktuálnych otázkach spoločného záujmu, najmä o aktuálnom stave diania v oblasti hospodárskej, sociálnej a regionálnej politiky EÚ a prístupového procesu; podporia výmenu informácií pri praktickom zavádzaní zásady subsidiarity do všetkých oblastí života na regionálnej a miestnej úrovni, a tiež prispejú k diskusii o dôležitých otázkach navrhnutých ľubovoľnou stranou, ktoré sa môžu objaviť v súvislosti s vykonávaním Dohody o stabilizácii a pridružení a v rámci predvstupovej stratégie. Rada pre stabilizáciu a pridruženie sa môže obrátiť na navrhované zmiešané poradné výbory pred prijatím rozhodnutí v príslušných oblastiach. Konzultácia s výbormi však zostáva na voľnom uvážení Rady pre stabilizáciu a pridruženie.7.  Vytvorenie navrhovaných zmiešaných poradných výborov nebude mať žiadny finančný vplyv na rozpočet EÚ, pričom účastníci zo strany Čiernej Hory budú zodpovední za svoje vlastné výdavky a výdavky Európskej únie budú hradené z rozpočtu Európskeho hospodárskeho a sociálneho výboru a Výboru regiónov Európskej únie.8.  Znenie návrhu rozhodnutia Rady a Komisie o pozícii, ktorú má prijať Európska únia v Rade pre stabilizáciu a pridruženie, ako sa ustanovuje v článku 3 ods. 1 rozhodnutia Rady a Komisie z 29. marca 2010 o uzavretí uvedenej dohody o stabilizácii a pridružení, je priložené k tomuto dokumentu.2011/0095 (NLE)NávrhROZHODNUTIE RADY A KOMISIEo pozícii Únie k rozhodnutiu Rady pre stabilizáciu a pridruženie EÚ – Čierna Hora, ktorým sa mení a dopĺňa jej rokovací poriadokRADA EURÓPSKEJ ÚNIE,EURÓPSKA KOMISIA,so zreteľom na Zmluvu o fungovaní Európskej únie, a najmä na jej článok 218 ods. 9,so zreteľom na Zmluvu o založení Európskeho spoločenstva pre atómovú energiu (Euratom), a najmä na jej článok 101,so zreteľom na rozhodnutie Rady a Komisie z 29. marca 2010 o uzatvorení Dohody o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou (ďalej len „Čierna Hora“) na strane druhej, a najmä na jeho článok 3 ods. 1,so zreteľom na návrh Európskej komisie,keďže:9.  Článkom 119 Dohody o stabilizácii a pridružení sa zriaďuje Rada pre stabilizáciu a pridruženie.10.  V článku 120 uvedenej dohody sa stanovuje, že Rada pre stabilizáciu a pridruženie prijme svoj vlastný rokovací poriadok11.  V článku 124 uvedenej dohody sa stanovuje, že Rada pre stabilizáciu a pridruženie môže rozhodnúť o vytvorení ďalších osobitných výborov alebo orgánov, ktoré jej môžu pomáhať pri plnení jej povinností. V rovnakom ustanovení uvedenej dohody sa taktiež uvádza, že Rada pre stabilizáciu a pridruženie vo svojom rokovacom poriadku určí zloženie a povinnosti týchto výborov alebo orgánov a tiež spôsob ich fungovania,ROZHODLI TAKTO:Jediný článokPozícia, ktorú má prijať Európska únia v Rade pre stabilizáciu a pridruženie, zriadenej článkom 119 Dohody o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej, v súvislosti s vytvorením zmiešaného poradného výboru s Európskym hospodárskym a sociálnym výborom a zmiešaného poradného výboru s Výborom regiónov Európskej únie a zmenou a doplnením rokovacieho poriadku uvedenej Rady pre stabilizáciu a pridruženie podľa článku 124 uvedenej dohody, vychádza z návrhu rozhodnutia Rady pre stabilizáciu a pridruženie, ktoré je pripojené k tomuto rozhodnutiu. Menšie zmeny a doplnenia tohto návrhu rozhodnutia sa môžu prijať bez ďalšieho rozhodnutia Rady.V BruseliZa Komisiu | Za Radu |predseda | predseda |PRÍLOHARozhodnutie Rady pre stabilizáciu a pridruženie EÚ – Čierna Hora č. 1/2011 z 20. júna 2011 o zmene a doplnení rozhodnutia č. 1/2010, ktorým sa prijíma rokovací poriadok Rady pre stabilizáciu a pridruženie, s ohľadom na vytvorenie zmiešaného poradného výboru s Európskym hospodárskym a sociálnym výborom a zmiešaného poradného výboru s Výborom regiónov Európskej únieRADA PRE STABILIZÁCIU A PRIDRUŽENIE,so zreteľom na Dohodu o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou (ďalej len „Čierna Hora“) na strane druhej, a najmä na jej článok 124,keďže:12.  Dialóg a spolupráca medzi sociálnymi partnermi a ďalšími organizáciami občianskej spoločnosti ako aj regionálnymi a miestnymi orgánmi v Európskej únii a v Čiernej Hore môžu výrazne prispieť k rozvoju ich vzťahov a k integrácii Európy.13.  Zdá sa byť vhodné zabezpečiť túto spoluprácu vytvorením dvoch zmiešaných poradných výborov. Jeden zmiešaný poradný výbor bude vytvorený medzi Európskym hospodárskym a sociálnym výborom na jednej strane a sociálnymi partnermi a ďalšími organizáciami občianskej spoločnosti Čiernej Hory na strane druhej. Druhý zmiešaný poradný výbor bude vytvorený medzi Výborom regiónov Európskej únie na jednej strane a zvolenými zástupcami miestnych a regionálnych orgánov Čiernej Hory na strane druhej.14.  Z uvedeného vyplýva, že je potrebné zodpovedajúcim spôsobom zmeniť a doplniť rokovací poriadok Rady pre stabilizáciu a pridruženie prijatý rozhodnutím č. 1/2010,ROZHODLA TAKTO:Článok 1Do rozhodnutia č. 1/2010 sa dopĺňajú tieto články:Článok 14Zmiešaný poradný výbor s Európskym hospodárskym a sociálnym výborom15.  Týmto sa zriaďuje zmiešaný poradný výbor s Európskym hospodárskym a sociálnym výborom, ktorého úlohou je pomáhať Rade pre stabilizáciu a pridruženie v podporovaní dialógu a spolupráce medzi sociálnymi partnermi a ďalšími organizáciami občianskej spoločnosti v Európskej únii a v Čiernej Hore. Tento dialóg a spolupráca zahŕňajú všetky príslušné aspekty vzťahov medzi Európskou úniou a Čiernou Horou, ktoré vyplynú v súvislosti s vykonávaním dohody o stabilizácii a pridružení. Tento dialóg a spolupráca sa zameriavajú najmä na:16.  prípravu čiernohorských organizácií zamestnávateľov, zamestnancov a ďalších organizácií občianskej spoločnosti na činnosť v rámci budúceho členstva v Európskej únii;17.  prípravu čiernohorských organizácií zamestnávateľov, zamestnancov a ďalších organizácií občianskej spoločnosti na ich účasť na práci Európskeho hospodárskeho a sociálneho výboru po pristúpení Čiernej Hory k Európskej únii;18.  výmenu informácií o otázkach spoločného záujmu, najmä o aktuálnom stave diania v oblasti prístupového procesu, ako aj o príprave čiernohorských organizácií zamestnávateľov, zamestnancov a ďalších organizácií občianskej spoločnosti na tento proces;19.  podporu výmeny skúseností a štruktúrovaného dialógu medzi A) čiernohorskými organizáciami zamestnávateľov, zamestnancov a ďalšími organizáciami občianskej spoločnosti a B) organizáciami zamestnávateľov, zamestnancov a ďalšími organizáciami občianskej spoločnosti z členských štátov, vrátane vytvárania sietí v osobitných oblastiach, v ktorých by priame kontakty a spolupráca mohli predstavovať ten najúčinnejší spôsob riešenia konkrétnych problémov;20.  diskusiu o ďalších dôležitých otázkach navrhnutých ktoroukoľvek zo strán, ktoré sa môžu objaviť v súvislosti s vykonávaním dohody o stabilizácii a pridružení a v rámci predvstupových rozhovorov.21.  Zmiešaný poradný výbor s Európskym hospodárskym a sociálnym výborom je zložený zo šiestich zástupcov Európskeho hospodárskeho a sociálneho výboru a šiestich zástupcov čiernohorských sociálnych partnerov a ďalších organizácií občianskej spoločnosti. K účasti možno prizvať aj pozorovateľov.22.  Zmiešaný poradný výbor s Európskym hospodárskym a sociálnym výborom vykonáva svoje úlohy na základe konzultácie Radou pre stabilizáciu a pridruženie alebo z vlastnej iniciatívy, pokiaľ ide o podporu dialógu medzi hospodárskymi a sociálnymi aktérmi.23.  Členovia budú vyberaní s ohľadom na to, aby zmiešaný poradný výbor s Európskym hospodárskym a sociálnym výborom čo najvernejšie odrážal rôznych sociálnych partnerov a ďalšie organizácie občianskej spoločnosti v Európskej únii a v Čiernej Hore. Oficiálne nominácie čiernohorských členov predloží vláda Čiernej Hory na základe návrhov sociálnych partnerov a ďalších organizácií občianskej spoločnosti. Tieto návrhy vychádzajú z inkluzívnych a transparentných výberových postupov medzi sociálnymi partnermi a ďalšími organizáciami občianskej spoločnosti.24.  Zmiešanému poradnému výboru s Európskym hospodárskym a sociálnym výborom predsedajú spoločne člen Európskeho hospodárskeho a sociálneho výboru a zástupca čiernohorských sociálnych partnerov a ďalších organizácií občianskej spoločnosti.25.  Zmiešaný poradný výbor s Európskym hospodárskym a sociálnym výborom prijme svoj rokovací poriadok.26.  Európsky hospodársky a sociálny výbor na jednej strane a vláda Čiernej Hory na strane druhej si hradia vlastné náklady, ktoré vzniknú z dôvodu účasti ich zástupcov na zasadnutiach zmiešaného poradného výboru a jeho pracovných skupín, pokiaľ ide o náklady na personál, cestovné náklady a náklady na pobyt.27.  Iné výdavky v súvislosti s materiálnym zabezpečením zasadnutí uhradí tá strana, ktorá organizuje zasadnutie.Článok 15Zmiešaný poradný výbor s Výborom regiónov Európskej únie28.  Týmto sa zriaďuje zmiešaný poradný výbor s Výborom regiónov Európskej únie, ktorého úlohou je pomáhať Rade pre stabilizáciu a pridruženie v podporovaní dialógu a spolupráce medzi miestnymi a regionálnymi orgánmi v Európskej únii a v Čiernej Hore. Tento dialóg a spolupráca sa zameriavajú najmä na:29.  prípravu čiernohorských miestnych a regionálnych orgánov na činnosť v rámci budúceho členstva v Európskej únii;30.  prípravu čiernohorských miestnych a regionálnych orgánov na ich účasť na práci Výboru regiónov po pristúpení Čiernej Hory k Európskej únii;31.  výmenu informácií o aktuálnych otázkach spoločného záujmu, najmä o aktuálnom stave diania v oblasti regionálnej politiky EÚ a prístupového procesu, ako aj o príprave čiernohorských miestnych a regionálnych orgánov na tieto politiky;32.  podporu viacstranného štruktúrovaného dialógu medzi A) čiernohorskými miestnymi a regionálnymi orgánmi a B) miestnymi a regionálnymi orgánmi členských štátov, vrátane vytvárania sietí v osobitných oblastiach, v ktorých by priame kontakty a spolupráca čiernohorských miestnych a regionálnych orgánov a miestnych a regionálnych orgánov členských štátov mohli predstavovať ten najúčinnejší spôsob riešenia osobitných otázok spoločného záujmu;33.  zabezpečenie pravidelnej výmeny informácií o medziregionálnej spolupráci medzi čiernohorskými miestnymi a regionálnymi orgánmi a miestnymi a regionálnymi orgánmi členských štátov;34.  podporu výmeny skúseností a poznatkov v oblasti regionálnej politiky a štrukturálnych zásahov medzi A) čiernohorskými miestnymi a regionálnymi orgánmi a B) miestnymi a regionálnymi orgánmi členských štátov, najmä know-how a techník týkajúcich sa prípravy plánov a stratégií miestneho a regionálneho rozvoja a najúčinnejšieho využívania predvstupových a štrukturálnych fondov;35.  pomoc čiernohorským miestnym a regionálnym orgánom prostredníctvom výmeny informácií pri praktickom zavádzaní zásady subsidiarity do všetkých oblastí života na miestnej a regionálnej úrovni;36.  diskusiu o ďalších dôležitých otázkach navrhnutých ktoroukoľvek zo strán, ktoré sa objavia v súvislosti s vykonávaním dohody o stabilizácii a pridružení a v rámci predvstupových rozhovorov.37.  Zmiešaný poradný výbor s Výborom regiónov Európskej únie je zložený zo [siedmych] zástupcov Výboru regiónov na jednej strane a [siedmych] zvolených zástupcov miestnych a regionálnych orgánov Čiernej Hory na strane druhej. Vymenuje sa rovnaký počet náhradníkov.38.  Zmiešaný poradný výbor s Výborom regiónov Európskej únie vykonáva svoje úlohy na základe konzultácie Radou pre stabilizáciu a pridruženie alebo z vlastnej iniciatívy, pokiaľ ide o podporu dialógu medzi miestnymi a regionálnymi orgánmi.39.  Zmiešaný poradný výbor s Výborom regiónov Európskej únie môže dávať Rade pre stabilizáciu a pridruženie odporúčania.40.  Členovia budú vyberaní s ohľadom na to, aby zmiešaný poradný výbor s Výborom regiónov Európskej únie čo najvernejšie odrážal rôzne úrovne miestnych a regionálnych orgánov v Európskej únii a v Čiernej Hore. Oficiálne nominácie čiernohorských členov predloží vláda Čiernej Hory na základe návrhov organizácií zastupujúcich miestne a regionálne orgány v Čiernej Hore. Tieto návrhy vychádzajú z inkluzívnych a transparentných výberových postupov spomedzi volených zástupcov na miestnej alebo regionálnej úrovni.41.  Zmiešaný poradný výbor s Výborom regiónov Európskej únie prijme svoj rokovací poriadok.42.  Zmiešanému poradnému výboru s Výborom regiónov Európskej únie predsedajú spoločne člen Výboru regiónov Európskej únie a zástupca miestnych a regionálnych orgánov v Čiernej Hore.43.  Výbor regiónov na jednej strane a vláda Čiernej Hory na strane druhej si hradia vlastné náklady, ktoré vzniknú z dôvodu účasti ich zástupcov a pomocného personálu na zasadnutiach zmiešaného poradného výboru s Výborom regiónov Európskej únie, najmä pokiaľ ide o cestovné náklady a náklady na pobyt.44.  Iné výdavky v súvislosti s materiálnym zabezpečením zasadnutí uhradí tá strana, ktorá organizuje zasadnutie.“Článok 2Toto rozhodnutie nadobúda účinnosť prvým dňom druhého mesiaca nasledujúceho po dátume jeho prijatia.V Luxemburgu [ ]. júna 2011Za Radu pre stabilizáciu a pridruženiepredseda